Document ID: 32003R0649

Uredba Komisije (ES) št. 649/2003
z dne 10. aprila 2003
o spremembi uredb (EGS) št. 139/81, (ES) št. 936/97 in (ES) št. 996/97 glede uvoza proizvodov iz govejega in telečjega mesa
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Uredbe Sveta (ES) št. 1254/1999 z dne 17. maja 1999 o skupni ureditvi trga za goveje in telečje meso [1], kakor je bila nazadnje spremenjena z Uredbo Komisije (ES) št. 2345/2001 [2],
ob upoštevanju Uredbe Komisije (ES) št. 139/81 z dne 16. januarja 1981 o določitvi pogojev za uvrstitev nekaterih vrst zamrznjenega govejega in telečjega mesa pod tarifno podštevilko 0202 30 50 [3] Kombinirane nomenklature, kakor je bila nazadnje spremenjena z Uredbo (ES) št. 264/1999 [4], in zlasti člena 5(2) Uredbe,
ob upoštevanju Uredbe Komisije (ES) št. 936/97 z dne 27. maja 1997 o odprtju in upravljanju tarifnih kvot za visoko kakovostno sveže, hlajeno in zamrznjeno goveje in zamrznjeno bizonje meso [5], kakor je bila nazadnje spremenjena z Uredbo (ES) št. 1781/2002 [6], in zlasti člena 7(2) Uredbe,
ob upoštevanju Uredbe Komisije (ES) št. 996/97 z dne 3. junija 1997 o odprtju in upravljanju uvoznih tarifnih kvot za zamrznjeno potrebušino govejih živali ki spadajo pod tarifno oznako KN 02062991 [7], kakor je bila nazadnje spremenjena z Uredbo (ES) št. 1266/98 [8], in zlasti člena 6(2) Uredbe,
ob upoštevanju naslednjega:
(1) Po uredbah (EGS) št. 139/81, (ES) št. 936/97 in (ES) št. 996/97 morajo biti najprej izdana potrdila o pristnosti, da se nekatere vrste blaga lahko uvozijo ali sprejmejo v določene podštevilke kombinirane nomenklature. Seznami organov za izdajo teh potrdil so priloženi tem uredbam.
(2) Argentina je spremenila ime organa, ki izdaja potrdila o pristnosti.
(3) Uredbe (EGS) št. 139/81, (ES) št. 936/97 in (ES) št. 996/97 je torej treba ustrezno spremeniti -
SPREJELA NASLEDNJO UREDBO:
Člen 1
Priloga II k Uredbi (EGS) št. 139/81 se nadomesti z besedilom iz Priloge k tej uredbi.
Člen 2
V Prilogi II k Uredbi (ES) št. 936/97 se ime organa izdaje "Secretaría de Agricultura, Ganadería, Pesca y Alimentación (SAGPyA)" zamenja s "Secretaría de Agricultura, Ganadería, Pesca y Alimentos (SAGPyA)".
Člen 3
V Prilogi II k Uredbi (ES) št. 996/97 se ime organa izdaje "Secretaría de Agricultura, Ganadería, Pesca y Alimentación (SAGPyA)" zamenja s "Secretaría de Agricultura, Ganadería, Pesca y Alimentos (SAGPyA)".
Člen 4
Ta uredba začne veljati tretji dan po objavi v Uradnem listu Evropske unije.
Ta uredba je v celoti zavezujoča in velja neposredno v vseh državah članicah.
V Bruslju, 10. aprila 2003

Labels: 3
17